Ĉu vi scias pri la plej bona okazo por lerni kaj praktiki Esperanton? Jes ja, SES – Somera Esperanto-Studado!
#000001
Ĉi-jare SES okazos la 12-20an de julio 2019 en la historia slovakia urbo Nitro (Slovake: Nitra) – bone konata al la esperantistoj pro la okazigo de la 101a Universala Kongreso de Esperanto en 2016. Jam plurfoje SES okazis en ĉi tiu urbo, tamen ĉi-foje temos pri la malsama SES-ejo (bestokuracista mezlernejo). Kaj la programo? – Kiel kutime: interesa, bunta, alloga.
#000002
La tagoj dum SES aspektas jene:
#000003
Antaŭtagmeze: intensa kurso de Esperanto (aŭ literatura kurso) kun te-/kafopaŭzo
Posttagmeza programo: prelegoj, metiejoj, ekskursoj, paroligaj rondoj, libroservo, kinejo...
Vespera programo: koncertoj, teatraĵoj, internacia kuirarta festivalo, internacia vespero
Nokta programo: gufujo, drinkejo, diskejo aŭ karaokeo
#000004
Esperanto-instruadon gvidos spertaj Esperanto-instruistoj en ses grupoj, laŭ la lingvo-nivelo. Ĉi-foje atendas vin pli da sporto, eksteraj aktivecoj, kreivaj metiejoj sed ankaŭ interesaj prelegoj kaj kelkaj surprizoj.
#000005
Nitro estas, kun 77 048 loĝantoj, la sesa plej granda urbo de Slovakio. Ĝi situas ĉe la piedo de la monteto Zobor, en la okcidento de la lando, 90 km de la ĉefurbo Bratislavo. Ĝi estas facile atingebla de tie per buso.
#000007
Demonstraj versioj de “La Ondo”
Musklaku la kovrilon por legi pliajn informojn.
#000014
Demonstraj versioj de “La Ondo”
#000015
Musklaku la kovrilon por legi pliajn informojn.
#000016